Divock Origi skoraði tvö marka Liverpool þegar liðið bar sigur úr býtum á móti Everton , 5 - 2 , í 15. umferð ensku úrvalsdeildarinnar í knattspyrnu karla á Anfield í kvöld . Belgíski framherjinn var hetja Liverpool þegar hann skoraði dramatískt sigurmark í leik liðanna á sama stað í deildinni síðasta vetur . Jürgen Klopp knattspyrnustjóri Liverpool hristi verulega upp í byrjunarliði sínu í leiknum en Xherdan Shaqiri sem lítið hefur spilað á leiktíðinni vegna meiðsla skoraði eitt marka liðsins og Sadio Mané sem lagði upp tvö mörk í leiknum bætti fjórða markinu við . Tímamótaleikur hjá Liverpool og Klopp Mané hefur nú lagt upp sex mörk í deildinni á keppnistímabilinu en hann og Trent Alexander-Arnold hafa gefið flestar stoðsendingar í liði Liverpool á tímabilinu . Andy Robertson kemur svo næstur með sínar fimm stoðsendingar . Gini Wijnaldum sem var á sínum stað inni á miðsvæðinu hjá Liverpool rak svo síðasta naglann í líkkistu Everton-manna þegar hann skoraði fimmta mark heimamanna undir lok leiksins . Það voru Michael Keane og Richarlison sem sáu um markaskorunina fyrir Everton sem voru mögulega að leika sinn síðasta leik með Marco Silva við stjórnvölinn . Þetta tap þýðir að Everton er með 14 stig eftir jafn marga leik og situr í fallsæti . Liverpool er hins vegar með 43 stig á toppi deildairnnar en liðið hefur átta stiga forskot á Leicester City sem er í öðru sæti með 35 stig . Liverpool hefur nú leikið 32 deildarleiki í röð án þess að tapa sem er félagsmet . Þá var Klopp að stýra liðinu til sigurs í deildinni í 100. skipti . Þjóðverjinn þurfti færri leiki en nokkur annar stjóri í sögu Liverpool til þess að ná þeim áfanga .